РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/160-14

27. јун 2014. године

Б е о г р а д

З А П И С Н И К

16. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 27. ЈУНА 2014. ГОДИНЕ

Седница је почела у 08,40 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Мујо Муковић, заменик члана Одбора Верољуба Арсића, Биљана Пантић Пиља, Катарина Ракић, Светислав Вукмирица, Петар Петровић, Неђо Јовановић, Тања Томашевић Дамњановић и Снежана Маловић, заменик члана Одбора проф. др Јанка Веселиновића.

Седници нису присуствовали: Жарко Мићин, Драган Николић, Жарко Обрадовић, Александар Јаблановић, Мирко Чикириз, Весна Мартиновић, Балинт Пастор, Весна Бесаровић, као ни њихови заменици.

Седници Одбора присуствовао је и Мирослав Панић, саветник директора Безбедносно-информативне агенције.

На предлог председника Одбора, једногласно је усвојен следећи

Д н е в н и р е д :

1. Разматрање Предлога закона о изменама и допунама Закона о Безбедносно-информативној агенцији, који је поднела Влада.

Прва тачка дневног реда. Разматрање Предлога закона о изменама и допунама Закона о Безбедносно-информативној агенцији, који је поднела Влада.

Одбор је размотриоПредлог закона о изменама и допунама Закона о Безбедносно-информативној агенцији, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Седница је завршена у 08,50 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић